kardosdrur/scandi-wiki huggingface dataset:
Hellum Kirke

Hellum Kirke ligger syd for landsbyen Hellum, ca. 13 km øst for Brønderslev (Region Nordjylland tidligere Nordjyllands Amt; indtil Kommunalreformen i 1970 lå den i Dronninglund Herred (Hjørring Amt).

Kor og kirkeskib blev opført i romansk tid af granitkvadre over skråkantsokkel. Den retkantede norddør er bevaret, syddøren er udvidet. Tårnet blev opført i sengotisk tid omkring 1500 af genanvendte kvadre og munkesten. Klokken var ophængt i tårnet men blev på et tidspunkt flyttet til den udvendige klokkestabel ved østgavlen. Våbenhuset er fra 1925. I korets sydmur øst for vinduet er indmuret en kvader med relikviegemme, formodentlig fra et tidligere alterbord, i korets murværk mod nord ses nederst en aflang åbning, som menes brugt til de spedalske, der gennem denne kunne modtage nadveren. Ved kirken var i 2002 opstillet døbefontens fodstykke af granit og en søjlebase af granit. Kirken blev gennemgribende restaureret i 1963.

Den runde korbue med skråkantprofilerede kragsten er bevaret. Prædikestolen i renæssance er fra 1614. I 1976 fik kirken et alterbillede af Sven Havsteen-Mikkelsen. Den tidligere altertavle med maleri af F. R. Scavenius fra 1907 er nu ophængt på skibets nordvæg. Ved en istandsættelse i 2004-05 blev det tidligere alterbord med alterbordsforside fra renæssancen erstattet med det nuværende alterbord af granit, udført af Erik Heide, som også har tegnet knæfaldet og udført det lille krucifiks på alteret. Samtidig kom Sven Havsteen-Mikkelsen alterbillede i en ny ramme.

Den romanske granitdøbefont har lille glat kumme, tyndt skaft og et stort fodstykke, der muligvis er en omvendt kumme, den har tilknytning til fontene i Himmerland.

Eksterne kilder og henvisninger 
 Hellum Kirke  hos nordenskirker.dk
 Hellum Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Jerslev Kirke

Jerslev Kirke ligger i Jerslev ca. 9 km NØ for Brønderslev (Region Nordjylland).

Eksterne kilder og henvisninger 
 Jerslev Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Melholt Kirke

Melholt Kirke ligger lidt vest for landsbyen Melholt ca. 26 km NØ for Aalborg (Region Nordjylland). Kirken er tegnet af Ludvig Frederik Olesen.

Eksterne kilder og henvisninger 
 Melholt Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Mylund Kirke

Mylund Kirke ligger lidt syd for landsbyen Mylund ca. 14 km NØ for Brønderslev (Region Nordjylland).

Eksterne kilder og henvisninger 
 Mylund Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Stenum Kirke

Stenum Kirke ligger i Stenum ca. 7 km NV for Brønderslev (Region Nordjylland, tidligere Nordjyllands Amt, og indtil Kommunalreformen i 1970 i Børglum Herred i Hjørring Amt).

Kor og kirkeskib er opført i romansk tid af granitkvadre over delvist skråkantsokkel delvist profileret sokkel. Koret er muligvis blevet forlænget mod øst i gotisk tid. Den retkantede syddør kan spores i murværket, norddøren er stadig i brug. Skibet er blevet forlænget mod vest med en tårnunderdel i sengotisk tid, tårnet blev nedbrudt i 1762. Våbenhuset er opført i sengotisk tid. Ved vestenden er nu ophængt en klokke i en klokkestabel under et halvtag.

Skibet har fladt bjælkeloft, koret har krydshvælv. Den runde korbue er bevaret med hulkantede kragsten. Alterbordet er opbygget af granitkvadre med skråkantprofil under pladen. Prædikestolen fra 1622 er af karnaptypen med hjørnesøjler og felter med evangelisterne.

Altertavlen er et maleri fra 1963 af Svend Engelund, Den barmhjertige samaritaner. Engelund har delt lærredet i en mørk og en lys del efter Det gyldne snits proportioner, Samaritaneren står i den lodrette skillelinje mellem lys og mørke, den syge ligger på den vandrette skillelinje mellem lys og mørke, fra højre kommer en præst, med hånden afviser han at ville hjælpe den syge, til højre går købmanden ud af billedet, heller ikke han vil hjælpe den syge.

Den romanske døbefont af granit har glat kumme og keglestubformet fod.

Eksterne kilder og henvisninger 

 Stenum Kirke  hos nordenskirker.dk
 Stenum Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Tolstrup Kirke (Brønderslev Kommune)

Tolstrup Kirke ligger i landsbyen Tolstrup ca. 4 km NV for Brønderslev (Region Nordjylland). Våbenhus er sengotisk, tårn blev nybygget i 1937.

Eksterne kilder og henvisninger 

 Tolstrup Kirke hos de4kirker.dk
 Tolstrup Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Voer Kirke (Brønderslev Kommune)

Voer Kirke ligger i nærheden af Voergård Slot, der er kendt for biskoppen fra Børglum kloster, Niels Stygge Krumpen.
Voer kirke ligger ca. 25 km Ø for Brønderslev i Voer Sogn er et sogn i Brønderslev Kommune (Region Nordjylland). Indtil Kommunalreformen i 2007 lå den i Dronninglund Kommune (Nordjyllands Amt), og før Kommunalreformen i 1970 lå det i Dronninglund Herred i det daværende Hjørring Amt.

Skibets flankemure stammer fra en oprindelig romansk kirke opført af granitkvadre over skråkantsokkel. Norddøren spores i murværket, syddøren er stadig i brug. I sengotisk tid blev det oprindelige kor erstattet af det nuværende langhuskor, samtidig opførtes våbenhuset. Tårnet er ifølge en sandstenstavle i tårnets murværk mod vest opført i 1579 af Otto Banner og Ingeborg Skeel, blændingsdekorationerne minder om Bispens hus på Voergård. Tårn og våbenhus blev restaureret i 1788 af Holger Reedtz-Thott. Sydkapellet har en sengotisk kerne men præges helt af ombygningen til gravkapel for Otto Banner (død 1585), som hans hustru Ingeborg Skeel (død 1604) udførte. På kirkegården ses gravsten for statsminister Erik Scavenius (død 1962). Bygningen blev hovedrestaureret i 1942-43.

Skibet har fladt bjælkeloft, som er bemalet. Korets hvælv stammer fra opførelsen af det sengotiske langhuskor. I korhvælvet ses kalkmalede anevåben for Jørgen Arenfeldt og Rigborg Lindenov. Altertavlen er en fløjaltertavle i ungrenæssance, den er stafferet i 1621 med våben for Jørgen Arenfeldt og hustru, storfeltets maleri er malet af E.A. Exner i 1777. Prædikestolen er fra slutningen af 1500-tallet, reliefferne er udført af Arnt van Darvidt, nogle af disse er nu på Nationalmuseet. Herskabsstolene har våben for Jørgen Arenfeldt og hustru.

I sydkapellet er opstillet et sandstensepitafium for Otto Banner (død 1585) og Ingeborg Skeel (død 1604). I midten ses ægteparret knæle foran en bedepult, bag ægteparret ses Korsfæstelsen. Under de knælende ses otte våben for Ingeborg Skeel (Skeel, Krabbe, Løvenbalk, Skram, Lembeck, Glob og Rotfeldt ) samt otte våben for Otto Banner (Banner, Rosenkrantz, Gjøe, Thott, Gyldenstjerne Bille og Present). På kapellets østvæg ses en mindesten over Niels Skeel (død 1561) og hans hustru Karen Krabbe samt deres søn Hans Skeel, der faldt ved Falkenberg i 1565. Indskriften siger, at Niels Skeel, Karen Krabbe og Hans Skeel hviler i Voer, men Niels Skeel er begravet i Vinderslev Kirke og Hans Skeel er begravet i Viborg Domkirke.

Den romanske døbefont af granit har fire knopper på kummen, den ene knop danner hoved til en primitiv figur, der har oprindelig været fem knopper, foden er stærkt ophugget

Eksterne kilder og henvisninger 
 Voer Kirke  hos nordenskirker.dk
 Voer Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Ørum Kirke (Brønderslev Kommune)

Ørum Kirke ligger i landsbyen Ørum ca. 13 km SØ for Brønderslev (Region Nordjylland).

Eksterne kilder og henvisninger 
 Ørum Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Øster Brønderslev Kirke

Øster Brønderslev Kirke ligger i Øster Brønderslev ca. 4 km SØ for Brønderslev (Region Nordjylland).

Eksterne kilder og henvisninger 
 Øster Brønderslev Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Det Danske Gaskompagni

Det Danske Gaskompagni A/S var Danmarks første gasforsyningsselskab, stiftet i 1853.

Det var den engelsk orienterede Regnar Westenholz, som bragte gassen til Danmark. I 1852 grundlagde han ved hjælp af engelsk kapital, udstyr og kul The Odense Gas Company. Selskabet byggede gasværket i Odense i 1853, som blev den første danske by med gaslygter. Samme år fik Westenholtz tilført kapital, og selskabet blev omdannet til Det danske Gascompagni, hvis øvrige interessenter var G.P. Bidder og Samuel Morton Peto fra det kendte jernbaneentreprenørfirma Peto, Brassey & Betts. Den 23. juni dette år overtog Gaskompagniet det gamle selskab for 5.625 £. Hovedsædet blev lagt i Flensborg, da det var bekvemt i forhold til de eksisterende jernbaneengagementer i Jylland og hertugdømmerne. C.M. Poulsen blev hovedkasserer og generalagent (=direktør), mens Thomas Alfred English blev ledende ingeniør. Han var en pionér på dette ingeniørtekniske område og havde sammen med Carl Julius Hanssen etableret ingeniørfirmaet English & Hanssen.

Det danske Gaskompagni kom til at etablere og drive gasværker i mange større danske byer, og udviklingen gik stærkt. I årene 1853-1855 udførte English & Hanssen værker i Gaskompagniets regi i byerne Odense, Flensborg, Randers, Helsingør, Aalborg, Assens og Aarhus. Siden fulgte værker i Svendborg (1856), Nyborg, Viborg og Vejle (1858-59) og på Frederiksberg (1860).

I 1866 flyttede Det danske Gaskompagni hovedsædet til Frederiksberg. I 1907 fik det en ny bygning på Gammel Kongevej 120. Den palælignende bygning blev tegnet i nybarok af Gotfred Tvede og findes stadig. Den var i en menneskealder rammen om Frederiksberg Antikvariat med den ekscentriske indehaver. Senere valgte selskabets ledelse kun at have hovedsæde i Odense, på adressen Mageløs 1.

Selskabet ejede i 1950 kun gasværker i Odense og Ribnitz i Mecklenburg, fordi de danske kommuner gradvist overtog værkerne eller etablerede nye. Randers Kommune overtog i 1909 DDGs værk i byen (for 1 mio. kr.), og Frederiksberg Kommune gjorde det samme i 1921. Slutteligt i 1953 overtog Odense Kommune som den sidste i Danmark "sit" værk.

Administrerende direktør i 1950 (siden 1946): Corbett Edwards (1893-).

Kilder 
 Danmarks ældste forretninger 1100-1911, Kraks Forlag 1950 
 Sigfred Holler: Det danske Gaskompagni. The Danish Gas Compagny. 1853-1953, 1953.
 Ole Hyldtoft, Den lysende gas: Etableringen af det danske gassystem 1800-1890, Gylling: Systime 1994. 

Danske virksomheder etableret i 1853
Virksomheder i Odense
Tidligere virksomheder på Frederiksberg
Gaskompagni
Ole Hyldtoft

Ole Hyldtoft (født 1943) er en dansk historiker med speciale i erhvervs- og industrihistorie og industrialiseringen af Danmark. Han er dr.phil. og lektor ved Københavns Universitet. For tiden leder han projektet Mad, drikke og tobak i Danmark i det 19. århundrede.

Hyldtoft er formand for Selskabet til Bevaring af Industrimiljøer og har været dansk repræsentant i industrikulturarvsforeningen TICCIH.

Hovedværker 
 Københavns Industrialisering 1840-1914, Gylling: Systime 1981. 
 Den lysende gas: Etableringen af det danske gassystem 1800-1890, Systime 1994. 
 Dansk industri efter 1870. Bd 4: Teknologiske forandringer i dansk industri 1870-1896, Odense Universitetsforlag 1996.  & 
 Statistik. En introduktion for historikere, Systime 1999. 
 Danmarks økonomiske historie 1840-1910, Systime 1999. 
 Dansk industri efter 1870. Bd 7: Teknologiske forandringer i dansk industri 1896-1930, Odense Universitetsforlag 2005.

Artikler 
 Ole Hyldtoft: "Københavns industrialisering 1840-1914. En kommentar om teori, faser, dampmaskiner m.v." (Historisk Tidsskrift, Bd. 15, rk. 2; 1987)
 Ole Hyldtoft: "Uløste problemer i de danske historiske nationalregnskaber"(Nationaløkonomisk Tidsskrift, Bind 132 - 3; 1994)

Kilder 
 Hjemmeside hos KU 

Faglitterære forfattere fra Danmark
Foreningsformænd fra Danmark
Ansatte ved Københavns Universitet
Industrihistorikere fra Danmark
Erhvervshistorikere fra Danmark
Dansksprogede forfattere fra Danmark
Danmarks industrialisering

Danmarks industrialisering er en dansk dokumentarserie i 4 afsnit fra 1988 med instruktion og manuskript af Finn Løkkegård og Elsebeth Cato.

Serien omhandler Industrialiseringen i Danmark fra midten af 1800-tallet og frem til 1980'erne.

Afsnit

Eksterne henvisninger

Noter 

Danske tv-serier fra 1980'erne

Industrialisering
Ganløse Kirke

Højde= 14m

Ganløse Kirke ligger i Ganløse ca. 13 km SØ for Frederikssund (Region Hovedstaden). Præster ved kirken er Malene Graeser-Greve (2014) og Christian Gottlieb (2021). Da Slagslunde Kirke og Ganløse Kirke ligger i samme pastorat, deler kirkerne både præster og kirkehandlinger.

Galleri

Eksterne kilder og henvisninger 
 Ganløse Kirke hos KortTilKirken.dk
 Ganløse Kirke hos danmarkskirker.natmus.dk (Danmarks Kirker, Nationalmuseet)

Kirker i Egedal Kommune
Kirker i Helsingør Stift
Kirker i Frederiksborg Amt
Ganløse
Slagslunde Kirke

Slagslunde Kirke ligger i den østlige udkant af Slagslunde ca. 11 km SØ for Frederikssund (Region Hovedstaden). Præster ved kirken er Malene Graeser-Greve (2014) og Christian Gottlieb (2021). Da Slagslunde Kirke og Ganløse Kirke ligger i samme pastorat, deler kirkerne både præster og kirkehandlinger.

Eksterne kilder og henvisninger 
 Slagslunde Kirke hos KortTilKirken.dk
 Slagslunde Kirke hos danmarkskirker.natmus.dk (Danmarks Kirker, Nationalmuseet)

Kirker i Egedal Kommune
Kirker i Helsingør Stift
Kirker i Frederiksborg Amt
Kirke
Smørum Kirke

Smørum Kirke ligger i den østlige udkant af landsbyen Smørumovre ca. 20 km NV for Københavns centrum (Region Hovedstaden).

Den oprindelige romanske kirke menes bygget omkring 1170. Den bestod af skib og et mindre kor. Den var opført af råt tilhugne kampesten. Ifølge sagnet vedtog man på Isøre tinge at indføre kristendommen i Smørum. Man samlede sten på marken til byggeriet og udvalgte en grund mellem Hove og Smørumovre. Men hvad man byggede om dagen, blev revet ned om natten af onde kræfter. Derfor flyttede man kirkebyggeriet til den nuværende plads. Det nuværende skibs langmure stammer fra den oprindelige kirke. I 1396 blev tårnet opført og formodentlig samtidigt blev det oprindelige kor nedrevet og det udvidede kor tilføjet. Tårnet og det nuværende kor er opført i munkesten samt kvadere i faksekalk og skånsk sandsten. Ifølge legenden er tårnet blevet opført af nedrivningsmateriale fra Ledøje Kirkes borg.

Galleri

Referencer

Eksterne kilder og henvisninger 

 Smørum Kirke  hos Nordenskirker.dk med mere frit materiale
 Smørum Kirke hos KortTilKirken.dk
 Smørum Kirke hos DanmarksKirker.natmus.dk (Danmarks Kirker, Nationalmuseet)

Kirker i Egedal Kommune
Kirker i Helsingør Stift
Kirker i Københavns Amt
Can Dursun

Can Dursun (født 3. oktober 1992) er en dansk fodboldspiller, der spiller som målmand hos Superliga Klubben Viborg FF . Viborg  FF gjorde transferen officielt den 07-02 2019

Eksterne kilder og henvisninger
 Hobro snupper Kirk og keeper Boldnyt.dk 11. august 2011
 

Fodboldspillere fra AC Horsens
Fodboldspillere fra Danmark
Oikos (tidsskrift)

Oikos er et videnskabeligt tidsskrift der udgives månedvist af Nordisk Forening Oikos. Det omhandler videnskabelig økologi og er udkommet siden 1949.

Oikos er flagskibet i en serie nordiske videnskabelige tidsskrifter: Ecography, Lindbergia, Journal of Avian Biology og monografiserien Ecological Bulletins.

Tidsskriftet Oikos' "impact factor" er ca. 3,5 (2006).

Eksterne links 

 Oikos-redaktionen
 Blackwell publishing 
 Oikos på JSTOR

Naturvidenskabelige tidsskrifter
Etableret i 1949
Andelskassen Oikos

Oikos var en andelskasse, som arbejdede med lån til mikrofinansiering i den tredje verden. Oikos var inspireret af Muhammad Yunus 

Andelkassen Oikos var et pengeinstitut med en stærk etisk profil og et dobbelt formål:
• Yde sine kunder en god og konkurrencedygtig betjening
• Forbedre vilkårene økonomisk for fattige mennesker i u-lande med lavt forrentede lån til bæredygtige projekter

Andelskassen Oikos blev den 20. december 2019 sammenlagt med Faster Andelskasse.

Oikos økonomiske nøgletal 
Oikos var et pengeinstitut fra 1994, som kombinerede bankvirksomhed i Danmark med investeringer i mikrolån til verdens fattige. Oikos henvendte sig til private kunder, organisationer, foreninger samt mindre erhvervsvirksomheder. Flere brugte Oikos som deres CSR (Corporate Social Responsibility) eller CSI profil.

Oikos puljen: Puljen ligger fast på ca. 10 millioner DKK

 2005 10.353.000 kr.
 2006 9.992.000 kr.
 2007 9.425.000 kr.
 2008 9.293.000 kr.
 2009 11.000.000 kr.
Nøgletal Oikos

Referencer

Eksterne henvisninger 
 Andelskassen Oikos

Tidligere banker i Danmark
Etableret i 1994
Mikrofinansiering
Henrik Juul

Henrik Juul (født 17. maj 1951) var en dansk fodboldspiller (målmand).

I sin klubkarriere spillede Juul for B.93. Han spillede seks U19-landskampe i 1969, debuten på U19 landsholdet kom i en venskabskamp mod Vesttyskland i Einbeck, en kamp som sluttede 1-1. Hans sidste landskamp var en venskabskamp mod Sverige i Helsingør en kamp som sluttede 1-1. 
 

Fodboldspillere fra B.93
Fodboldspillere fra Danmark
Stenløse Kirke (Egedal Kommune)

Stenløse Kirke ligger i Stenløse ca. 11 km SØ for Frederikssund (Region Hovedstaden). Under en restaurering af kirken i 1956 fandt man den såkaldte Stenløse-kalkristning med indskriften oversat til "Bo".

I medierne 
Stenløse Kirke danner ramme for Adam Prices tv-serie Herrens Veje fra 2017.

Kilder

Eksterne kilder og henvisninger 

 Stenløse Kirke hos KortTilKirken.dk
 Stenløse Kirke hos danmarkskirker.natmus.dk (Danmarks Kirker, Nationalmuseet)

Kirker i Egedal Kommune
Kirker i Helsingør Stift
Kirker i Frederiksborg Amt
Jørgen Hammeken

Jørgen Hammeken , (20. december 1918 i Dragør - 1. januar 2007 i Hellerup) var en dansk fodboldspiller. 

Han spillede i perioden 1938-1951 176 kampe for barndomsklubben B.93 og scorede 34 mål. Han spillde 6 A-landskampe i 1946 og 1947, med debut mod Sverige 3-1 på mål af Jørgen Leschly Sørensen, Johannes Pløger og Carl Aage Præst. Det blev også til 1 U-landskamp i 1946 

Jørgen Hammeken var en teknisk velfunderet spiller. Han spillede i angrebet, indtil han som 27-årig blev rykket ned som fløjhalf. Han
var med til at vinde DM i 1939 (kun fire kampe, venstre wing), i 1942 (venstre innerwing) og i 1946 (højre half). Han havde flere afbrud i sin karriere, medens han etablerede sig som selvstændig indenfor radiobranchen (Antennecentret) i Stenosgade på Vesterbro.  

Han var personlig ven med Dirch Passer (1926-80).

Eksterne henvisninger 
 B93s spillerprofiler

Fodboldlandsholdsspillere fra Danmark
Fodboldspillere fra B.93
Fodboldspillere fra Danmark
Personer fra Dragør
Ove Jensen (fodboldspiller)

Ove Poul Bech Jensen (7. november 1919 i København – 22. april 2011) var en dansk fodboldspiller (målmand), 

I sin klubkarriere spillede Ove Jensen i B.93 og var med til at vinde DM 1946. I perioden 1942-1950 spillede han 138 kampe for klubben.
Han spillede 12 landskamp for Danmark 1945-1948 og var i 1947 var reserve på Europaholdet.

Som cricketspiller scorede Ove Jensen hele 252 point i 1950, og det var not-out. Der gik over 50 år før denne danske rekord blev slået.

1969-1973 var han klubformand i B.93.

Eksterne henvisninger 

Fodboldlandsholdsspillere fra Danmark
Fodboldspillere fra B.93
Fodboldspillere fra Danmark
Cricketspillere fra Danmark
Personer fra København
Veksø Kirke

Veksø Kirke ligger i landsbyen Veksø ca. 14 km SØ for Frederikssund (Region Hovedstaden).

Veksøstagen 
Veksø kirke er kendt for Veksøstagen (eller Stagen fra Veksø), som er et levn fra før reformationen. Den menes at have været brugt i forbindelse med dåbsritualet.

Kilder

Eksterne kilder og henvisninger 
 Veksø Kirke på KortTilKirken.dk
 Veksø Kirke hos danmarkskirker.natmus.dk (Danmarks Kirker, Nationalmuseet)

Kirker i Egedal Kommune
Kirker i Helsingør Stift
Kirker i Frederiksborg Amt
Kirke
Poul L. Hansen

Poul Laurits Hansen (5. februar 1916 i København-15. marts 2002 i Gentofte) var en dansk fodboldspiller. 

I sin klubkarriere spillede Poul L. Hansen som højre back i B.93 og var med til at vinde DM 1946. I perioden 1935-1948 spillede han 228 kampe for klubben og har spillet 25 landskamp for Danmark 1935-1946. 

Det var Poul L. Hansen der introducerede glidende tacklinger i dansk fodbold.

Eksterne henvisninger 
 

Fodboldlandsholdsspillere fra Danmark
Fodboldspillere fra B.93
Fodboldspillere fra Danmark
Personer fra København
Irske pund

Irsk pund (; ISO 4217: IEP) var møntenheden i Irland fra 1938 til 2002. Et irsk pund var inddelt i 100 penny (irsk: pingin).

Irsk pund blev erstattet af euro den 1. januar 2002 og var indtil den 9. februar 2002 et lovligt betalingsmiddel. Ved overgangen til euro blev slutkursen fastsat til 1 EUR = 0,787564 IEP. Se irske euromønter.

Irlands medlemskab af det Europæiske Valutasystem i 1979 betød slutningen på pariteten med det britiske pund, som havde bestået i 150 år, selvom der i den tid har været forskellige mønter og sedler i omløb i Irland og Storbritannien. Før 1979 blev engelske sedler fra Bank of England ofte accepteret i Irland, mens irske sedler for det meste ikke blev godtaget i Storbritannien.

 Mønt: 1 Pund
 Underenhed: 1, 2, 5, 10, 20 og 50 pingin
 Sedler: 5, 10, 20, 50 og 100 IEP
Før omstillingen til decimalvaluta var der mønter i værdi af en farthing, en halv penny, en penny, tre pence, seks pence, en shilling, en florin og en halv Crown. Efter omstillingen blev der desuden præget ½-Penny-mønter fra 1971 til 1986 .

I årene 1928-1938 var den officielle benævnelse Saorstát pound («Fristatens pund»). 
Valutaen blev indført 1938, men pund i forskellige former har været valutaen i Irland siden år 997.

Eksterne henvisninger 
 Centralbanken CBFSI
 IEP sedler 

Pund
Historiske møntenheder
Udlejre Kirke

Udlejre Kirke ligger midt i Ølstykke by, ca. 7 km SØ for Frederikssund (Region Hovedstaden).

Eksterne kilder og henvisninger 

 Udlejre Kirke på KortTilKirken.dk

Kirker i Egedal Kommune
Kirker i Helsingør Stift
Kirker i Frederiksborg Amt
Ølstykke Kirke

Ølstykke Kirke ligger i Gammel Ølstykke ca. 9 km SØ for Frederikssund (Region Hovedstaden).

Eksterne kilder og henvisninger 
 Ølstykke Kirke på KortTilKirken.dk
 Ølstykke Kirke hos danmarkskirker.natmus.dk (Danmarks Kirker, Nationalmuseet)

Kirker i Egedal Kommune
Kirker i Helsingør Stift
Kirker i Frederiksborg Amt
Bent Schærff

Bent Schærff var en dansk jazzpianist. I samarbejde med Freddy Fræk lavede Bent Schærff kendingsmelodien, Disciplinmarch, til radioprogrammet Køreklar , men er nok mest kendt i dag for julesinglen Bjældeklang, hvor Bent Schærff leverede sine egne, ret humoristiske fortolkninger af Bjældeklang (A-siden) og White Christmas (B-siden).

Noter 

Jazzmusikere fra Danmark
Tom Sizemore

Thomas Edward "Tom" Sizemore, Jr. (født 29. november 1961, død 3. marts 2023) var en amerikansk film- og tv-skuespiller og producer. Han er kendt for sine roller i film som Saving Private Ryan, Pearl Harbor, og Black Hawk Down. Sizemore er også kendt for sine roller i kendte film som The Relic, True Romance, Natural Born Killers, Wyatt Earp og Devil in a Blue Dress.

Eksterne henvisninger 
 

Skuespillere fra USA
Køge Torv

Køge Torv i Køge er med et areal på næsten 1 hektar Danmarks største provinstorv og det største middelaldertorv i Danmark.

Kjøge Kag 
Fra middelalderen og helt frem til 1799 stod byens rettersted Kjøge Kag på torvet foran Rådhuset. Kagen fungerede både som et sted hvor der foregik offentlig fysisk afstraffelse, f.eks. piskestraf og som skafot, hvilket var medvirkende til at Kjøge Kag var den mest berygtede i Danmark..

Statuen af Frederik VII 
Midt på torvet står H.W. Bissens statue af Frederik VII, som blev afsløret den 5. juni 1869, tyve år efter vedtagelsen af junigrundloven i 1849. Det er en tradition, at de nybagte studenter hvert år danser omkring statuen.

Torvehandel 
Der har været torvehandel på Køge torv igennem 700 år, med salg af kød, fisk og grøntsager og helt op til 1950'erne blev der solgt levende fjærkræ på torvet. Der er stadig torvehandel på torvet på onsdage og lørdage.

Kilder 

Torv
Torve og pladser i Danmark